GiliGold/VAD_KnessetCorpus huggingface dataset:
פניה קירשנבאום:
זה מייקר ב-12 אחוזים.
יעקב בוזו:
החלק עולה כ-200 שקלים.
יעקב בוזו:
אם אתה לוקח על זה כ-20 אחוזים, מדובר כאן על ארבעים שקלים.
יעקב בוזו:
יש לציין שיצרני המזגנים, אלה שמייצרים את המזגן, משלמים על המזגן כבר את המס.
יעקב בוזו:
אם הם מייבאים את החלק הזה, הם לא משלמים פעמיים.
יעקב בוזו:
אין כאן עניין של כפל מס.
יעקב בוזו:
אתה יכול לקבל על זה פטור ואז לשלם על כל המזגן.
יעקב בוזו:
לכן אין כל שינוי.
משה גפני:
מה אתם אומרים?
זבולון אורלב:
אני לא אוהב את זה.
משה גפני:
לא אוהב, זה לא מספיק.
משה גפני:
כאן לא עוסקים באהבות ושנאות.
משה גפני:
מבקשת רשות המסים בצו להשוות את חלקי החילוף.
משה גפני:
למה נזכרתם בזה?
יעקב בוזו:
פנה אלינו יצרן מקומי שהוא משפץ.
משה גפני:
יש כאן מישהו שמייצר?
זבולון אורלב:
העשירים לא ישלמו עבור זה.
פניה קירשנבאום:
מי שמייצר כאן, התוצרת שלו עולה יותר יקר כי יבוא לא ממוסה.
שגית אפיק:
זה יסייע לתוצרת המקומית.
פניה קירשנבאום:
את זה אני אומרת.
שגית אפיק:
לכן היצרנים המקומיים לא נמצאים כאן.
אמנון כהן:
אבל הרכב הוא יבוא.
אמנון כהן:
חלקי החילוף שמייצרים כאן לא מתאימים לרכב שלו.
זבולון אורלב:
מי שישלם עבור זה, בעיקר אלה האברכים כי העשירונים העליונים, יש להם מכוניות חדשות ושם המזגן לא מתקלקל.
זבולון אורלב:
מי עושה את כל ההחלפות האלה?
זבולון אורלב:
מי עושה את כל התיקונים?
זבולון אורלב:
מודלים בני עשר ו-15 שנים, ואותם מחזיקים האברכים.
משה גפני:
זה לא אברך שמקבל הבטחת הכנסה כי אם יש לו רכב, אפילו ישן, הוא לא מקבל הבטחת הכנסה.
זבולון אורלב:
אלה רק 10,000 אבל יש עוד.
משה גפני:
אתה מדבר על רוב האברכים.
משה גפני:
מי פנה אליך?
יעקב בוזו:
איך גילינו את זה.
יעקב בוזו:
יש יצרן מקומי שמשפץ מדחסים.
יעקב בוזו:
הוא למעשה ייבא מדחסים משומשים והוא משפץ אותם.
יעקב בוזו:
הוא פנה אלינו ואמר שהמדחסים המשומשים, יש עליהם מס קנייה, וברגע שהוא משחרר אותם מהמכס, הוא צריך לשלם מס קנייה, אבל לעומת זאת היבואנים שמייבאים את המדחסים החדשים, הם פטורים ממס קנייה.
יעקב בוזו:
איכשהו יצא שהמדחסים האלה פטורים ממס קנייה.
יעקב בוזו:
אמרנו לו שאנחנו נבוא ונתקן את זה כך שגם היבואנים ישלמו את מס הקנייה וגם הוא ישלם כפי שהוא משלם.
משה גפני:
ה צ ב ע ה     הצו אושר פה אחד     תודה.
משה גפני:
שלום רב, אני מתכבד לפתוח את הישיבה.
משה גפני:
עו"ד ניסן, הממונה על התקציבים, מבקש שנקדים את תקנות מס רכוש וקרן פיצויים.
משה גפני:
שיעור ההפרשה לקרן פיצויים (הוראת שעה), התשע"א-2010, אודי, בבקשה, תסביר.
אודי ניסן:
קרן מס רכוש אמורה לממן הוצאות בעקבות מלחמה או עימות ביטחוני אחר.
אודי ניסן:
הקרן הזאת התרוקנה במלחמת לבנון השנייה.
אודי ניסן:
זה חלק מההכנסות, מס רכוש, שהיום מס רכוש הוא כמעט אפס, אבל חלק, אחוז מסוים, הולך לקרן מחוץ – היא לא נספרת בהכנסות המדינה; זה נשמר מחוץ לתקציב, וכשיש אירוע, לא צריך להפיל את זה על התקציב, אלא יש אותה קרן – היא יכולה לממן את הפיצויים לאזרחים.
אודי ניסן:
הקרן הזאת נשחקה.
אודי ניסן:
השנה התחלנו את השנה בכ-700 מיליון, והשנה כ-25 אחוז מהגבייה בהיקף של כ-4 מיליארד נכנס לקרן, כ-1.7 – זה הבאלאנס שנגמור את השנה.
אמנון כהן:
ממה נכנס הכסף?
אודי ניסן:
ממסים.
אודי ניסן:
רוב הכסף נכנס להכנסות המדינה, וה-25 אחוז- -
משה גפני:
זה לא נוגע לחלוטין לאזרחים.
אודי ניסן:
לא. זה רישום חשבונאי.
אודי ניסן:
בגלל ההכנסות הגבוהות לעומת החזוי, בגלל שאנחנו עומדים במגבלת הגירעון, הרצון הוא להשתמש בהכנסות העודפות ולהגדיל את השיעור הזה – במקום 25 אחוז ל-45 אחוז, מה שמאפשר להעביר כ-800 מיליון שקל נוספים לקרן, ולהגדיל את הקרן.
אודי ניסן:
זה דבר רישומי, שהוא נכון בנסיבות העניין מתוך שמרנות להיקף הקרן.
משה גפני:
יש בעיה עם התקנות האלה, גברתי היועצת המשפטית?
שגית אפיק:
לא. תשתמשו בקרן הזאת לאילו צרכים?
אודי ניסן:
אנחנו מקווים לא להשתמש בקרן הזאת.
אודי ניסן:
היא מיועדת לנזקי מלחמה- -
אמנון כהן:
אודי, אם קורה אסון עכשיו בכרמל?
אודי ניסן:
רק מלחמה.
אודי ניסן:
עופרת יצוקה – גם היה.
אודי ניסן:
זה רק פיצויים לאזרחים.
משה גפני:
מי בעד אישור תקנות מס רכוש וקרן פיצויים (שיעור ההפרשה לקרן פיצויים (הוראת שעה), התשע"א-2010?
משה גפני:
מי נגד?
משה גפני:
מי נמנע?
משה גפני:
הצבעה     בעד – פה אחד התקנות אושרו.
משה גפני:
התקנות אושרו פה אחד.
משה גפני:
אנחנו מודים לכם, ושלא תיאלצו להשתמש בזה.
משה גפני:
שינויים בתקציב לשנת 2010
משה גפני:
אני עובר לסעיף של שינויים בתקציב.
משה גפני:
פנייה 954
משה גפני:
אתה מושך את הרביזיה, אורי?
אורי אריאל:
לא.     פנייה 1007
יוגב גרדוס:
הפנייה נועדה לתקצוב סך של 832 מיליון ₪ בהרשאה להתחייב, מתוכם 740 מיליון ₪ עבור מימון מענק שאושר מכוח חוק לעידוד השקעות הון לצורך שדרוג מפעל הייצור של חברת אינטל בקריית גת, ו-92 מיליון ש"ח לצורך חיוב תקציב פרויקטים שאושרו במסגרת תוכנית הדרום.
משה גפני:
זה במסגרת ההסכם שנחתם אתם?
יוגב גרדוס:
אינטל – כן.
יוגב גרדוס:
זה על קריית גת.
משה גפני:
מי בעד אישור הפנייה?
משה גפני:
הצבעה     בעד – פה אחד הפנייה אושרה.
משה גפני:
אושר פה אחד.
משה גפני:
פנייה 1008
יוגב גרדוס:
הפנייה הזאת נועדה לתגבור סך של 492 אלפי ₪ בהוצאה מותנית ברשות המסים, בהתאם להכנסות בפועל, נוסף לשינויים פנימיים.
משה גפני:
עבור מה?
יוגב גרדוס:
התאמה של תקציב לביצוע.
משה גפני:
הפנייה אושרה פה אחד.
משה גפני:
פנייה 1018
יוגב גרדוס:
פה זה פנייה של 22 מיליון שקל בתקציבי החטיבה להתיישבות והחקלאות לשיקום תשתיות שנפגעו בשריפה בכרמל.
אמנון כהן:
יפה.
אמנון כהן:
ישר כוח.
משה גפני:
לא מספיק, אבל בסדר גמור.
משה גפני:
פניות 1019-1020
משה גפני:
גם השריפה בכרמל - בבקשה.
יוגב גרדוס:
גם שינויים פנימיים במשרד הפנים, בין היתר השריפה בכרמל ורכישת ערכות למחסני חירום.
משה גפני:
מה עם מרגי?
משה גפני:
מה אתם מסתירים אותו בשריפה?
משה גפני:
מה יש עם לשכת השר מרגי?
יוגב גרדוס:
יש פה 3 מיליון שקל למענק - - ירושלים, לתגבור לצורך בניית מבנה דת.
משה גפני:
מי בעד אישור הפניות?
משה גפני:
הצבעה     בעד – פה אחד הפניות אושרו.
משה גפני:
הפניות אושרו פה אחד.
משה גפני:
1021-1022
יוגב גרדוס:
פנייה במשרד החינוך – מיליון וחצי שקל לטובת מוזיאון יד ושם.
יוגב גרדוס:
כמו כן, 30 מיליון שקל בהרשאה להתחייב עבור המגזר הדרוזי, צ'רקסי, בדואי בצפון כדי לאפשר חתימת הסכם דו-שנתי, הכולל מתן שעות הוראה למורים, המתגברים למידה לבחינות הבגרות, בהתאם להחלטת ממשלה 412-413.
משה גפני:
1023-1024
רועי כפיר:
הפנייה נועדה להעברת סכום של 500 אלפי ₪ למשרד הבריאות עבור תמיכה בפרויקט להפחתת עישון.
משה גפני:
מה שעובר למשרד הבריאות – אני בעד.
משה גפני:
מי בעד?
משה גפני:
1025-1026
יוגב גרדוס:
על 4 מיליון שקל לטובת חידוש מבנים במערכת החינוך.
יוגב גרדוס:
מי בעד אישור הפניות?
יוגב גרדוס:
מי נגד?
יוגב גרדוס:
מי נמנע?
יוגב גרדוס:
הצבעה     בעד – פה אחד הפניות אושרו.
משה גפני:
פניות 786, 787
משה גפני:
עקב כוח אדם, משרד השיכון לרשות המסים – הסבירו כבר.
משה גפני:
1027-1028
יוגב גרדוס:
3 מיליון שקל עבור תמיכות משרד התרבות בתחום הספריות.
משה גפני:
פניות 1029-1030
יוגב גרדוס:
3 מיליון שקל למינהלת שירות אזרחי לאומי עבור תוספת תקני שירות אזרחי ולאומי לבני מיעוטים.
משה גפני:
1031-1032
יוגב גרדוס:
הפנייה התקציבית נועדה להגדיל תקציב מדע וקהילה של משרד המדע והטכנולוגיה, בהתאם לבקשת שר המדע והטכנולוגיה.
טמיר כהן:
ב-14 בחודש אישרנו פה פניות 959 עד 965.
טמיר כהן:
המספר הנכון שלהם כולל גם 957 ו-958, שצריך לאשר אותן - אלה פניות שאישרנו בזמנו על עקרונות הפנסיה.
משה גפני:
מי בעד התיקון למספרים של הפניות שאישרנו אז?
משה גפני:
הצבעה     בעד – פה אחד אושר.
משה גפני:
המספרים הללו יאושרו.
משה גפני:
מה עוד?
משה גפני:
פנייה 1000
טמיר כהן:
פנייה נוספת שאישרנו ב-27 בחודש, מספרה 1004 עד 1006 ו-1014 עד 1017 ו-1000 – בטעות בפרוטוקול לא כללו את המספר 1000.
אמנון כהן:
יש לי רביזיה על משרד השיכון.
משה גפני:
פנייה מס' 1000.
אמנון כהן:
אני מסיר את הרביזיה שלי על הנושא של משרד השיכון, עודפים.
יוגב גרדוס:
509 מיליון - עודפי משרד השיכון משנת 2009.
אמנון כהן:
אני מסיר את הרביזיה, שיעבור למשרד השיכון.
משה גפני:
רבותיי, שינויים בתקציב שנת 2010.
משה גפני:
מספר פנייה 135.
משה גפני:
יש מישהו ממשרד ראש הממשלה לגבי הפנייה הזאת?
משה גפני:
מה נעשה עם לשכות השרים?
משה גפני:
מספר פנייה 345.
יאיר אידר:
הפנייה נועדה לתגבר את תקציב הפיתוח של המשרד לביטחון פנים בסך של 40 מיליוני שקלים בהוצאה מותנית בהכנסה, עבור פרויקט אכיפה אוטומטית אלקטרונית.
יאיר אידר:
זה פרויקט חדש של מצלמות אכיפה בכבישים.
פניה קירשנבאום:
אני מתנגדת.
משה גפני:
מאיפה בא הכסף?
יאיר אידר:
יש קרן ברשות הלאומית לבטיחות בדרכים, שיש שם כסף צבוע עבור פרויקט ההקמה, שמוערך ב-40 מיליון שקלים.
משה גפני:
מי אחראי לפרויקט הזה?
יאיר אידר:
המשרד לביטחון פנים.
משה גפני:
אני יודע, והמשרד הזה גם עולה לי על העצבים, מי במשרד?
יאיר אידר:
מי בדיוק?
יאיר אידר:
המשנה למנהל הכללי, נראה לי.
משה גפני:
את רוצה להעביר את זה?
משה גפני:
זה המשרד שלכם.
משה גפני:
אם את מסכימה, אני רוצה שהמשנה למנהל הכללי יבוא.
פניה קירשנבאום:
אל תשאל אותי שאלות, אתה מעמיד אותי במצב לא נח.
פניה קירשנבאום:
אני נגד מצלמות, אבל---
משה גפני:
אני יכול להזמין לישיבה הבאה את המשנה למנהל הכללי?
חיים אורון:
למה אתם נגד מצלמות?
משה גפני:
אני בעד המצלמות.
משה גפני:
אני רוצה שהמשנה למנהל הכללי יבוא.
משה גפני:
ירים את ידו.
מגלי והבה:
זה ניסוי עקיף על האוכלוסייה שנוסעת.
מגלי והבה:
במקום לתת---
אמנון כהן:
שייסעו נכון.
מגלי והבה:
כל מלה היא מיותרת.
משה גפני:
רבותיי, 1 מתנגד, הפנייה אושרה, הרוב בעד.
משה גפני:
פנייה 345 אושרה.
משה גפני:
עוברים לפנייה הבאה, 377.
נח הקר:
מדובר בפנייה פנימית בתקציב הרגיל של משק המים.
נח הקר:
לצורך תקצוב יש לנו שלושה תקנים לרשות המים ועוד העברה לתקציב האמרכלות של כחצי מיליון שקל.
חיים אורון:
מאיזה תקציב החסכמים?
נח הקר:
החסכמים הם מהתקציב הרגיל, רק שהוא מתוקצב כבר.
משה גפני:
כמה כסף זה החסכמים?
נח הקר:
כמעט 30 מיליון שקל, החלוקה של החסכמים.
משה גפני:
מי בעד הפנייה?
משה גפני:
פנייה 377 אושרה.
משה גפני:
פנייה 378.
נח הקר:
שוב משק המים, תקציב הפיתוח.
נח הקר:
מדובר, שוב, בפנייה פנימית, העברה פנימית בתוך תקציב הפיתוח של משק המים.
נח הקר:
המזומנים זה בהתאם לקצב התקדמות הפרויקטים שכבר התחייבנו עליהם בעבר.
נח הקר:
גם בהרשאות - יש העברה פנימית בין ההרשאות בפיתוח תשתיות ביוב, היא בעיקרה טכנית, ולהשלמת התקצוב של תכנית הצפון, בהתאם להחלטת הממשלה.
חיים אורון:
אני ראיתי כותרת אתמול, שהאוצר תוקע כל מיני אישורים לתכניות ביוב.
נח הקר:
זה ממש לא נכון, בדיוק להיפך.
נח הקר:
אנחנו מקדמים עכשיו תכניות ביוב בתנופה מאוד---
חיים אורון:
והוויכוח עם מקורות ממשיך?
חיים אורון:
שמקורות תבצע ואתם מתנגדים.
נח הקר:
בפרויקטי ביוב?
נח הקר:
אני לא מכיר פרויקט ביוב שעומד על הפרק עכשיו שמקורות רוצה לבצע.
נח הקר:
אנחנו מתנגדים, אבל אני לא מכיר שזה היום חסם לביצוע פרויקטי ביוב.
חיים אורון:
אתה בטוח שאתה לא מכיר?
נח הקר:
כן.
חיים אורון:
אתה מכיר את פרויקט הביוב בשוקת?
נח הקר:
אתה מדבר על ההשבה.
חיים אורון:
לא, זה פרויקט ביוב, זה לא השבה.
נח הקר:
המטע שהוא בנוי, הוא לא מקורות.
חיים אורון:
אבל ההמשך.
נח הקר:
ההמשך זה השבה.
נח הקר:
מפעל ההשבה בשוקת, השבת הקולחין בשוקת מבוצע על ידי מקורות.
נח הקר:
לזה כבר נתנו את ההסכמה שלנו.
נח הקר:
הפרויקט בשוקת תקוע כי יש שם בעיה של המאגר של מכון טיהור השפכים, שמקורות לא מוכנה לקחת על עצמה את המאגר.
נח הקר:
יש שם נושא מאוד פרטני, מיוחד למפעל הזה.
חיים אורון:
אני לא רוצה להגיע לניגוד עניינים, בגלל זה אני משתתק, אבל תאמין לי, היום אתה מחייך, אבל אם זה לא היה עסק שגם הקיבוץ שלי מעורב בו, זו שערורייה ואתה יודע שזו שערורייה.
נח הקר:
אני מסכים לחלוטין.
נח הקר:
להיפך, אנחנו, כמשרד אוצר, דוחפים שיגיעו לפתרון.
חיים אורון:
המים זורמים לוואדי.
פניה קירשנבאום:
נכון, אנחנו משתמשים במים נקיים להשקיה ולכל דבר.
חיים אורון:
משתמשים במים הכי נקיים שיש בארץ להשקיה, שרוצים להמיר אותם.
חיים אורון:
השקיעו שם כבר 50 מיליון שקל, כל פעם רבים מי ישלם עוד קטע ועוד קטע ועוד קטע, והמים הולכים לביוב, לא לביוב, עושים נזקים.
משה גפני:
למה מורידים משדרות?
נח הקר:
אתה מדבר על המזומן.
נח הקר:
ההתחייבות לפרויקט היא בהרשאה להתחייב, במזומן זה בהתאם לביצוע.
נח הקר:
זה לניצול יעיל של התקציב.
נח הקר:
אם רואים שהפרויקט בשדרות לוקח לו יותר זמן לנצל את המזומנים, אז משתמשים במזומנים האלה לפרויקטים---
מגלי והבה:
יש לי עוד שאלה.
מגלי והבה:
לגבי בני מיעוטים, למה אתה מוריד להם מההקצאה?
נח הקר:
ביישובי מיעוטים זה לא הפחתה, להיפך, אנחנו מעבירים את זה ל---
משה גפני:
יש פה סיוע מיוחד.
נח הקר:
אנחנו לוקחים את ההרשאות משם ואנחנו מעבירים אותם---
מגלי והבה:
סיוע מיוחד בהרשאה, בהרשאות מורידים 60 מיליון.
משה גפני:
תשובה?
נח הקר:
לבני מיעוטים יש היום תכנית שמדברת על 50% מענק, 50% הלוואה.
נח הקר:
ליישובי מיעוטים שנמצאים בתאגידים חלשים, לתאגידים חלשים, נבנתה תכנית של 80% מענק ו-20% הלוואה.
נח הקר:
החלק של יישובי המיעוטים שעוברים מ-50% מענק ל-80% מענק, אתם רואים את ההרשאה שעוברת מה-50% מענק הקודמים ל-80%.
נח הקר:
לכן הכוונה במיעוטים זה לא שאנחנו מורידים להם תקציב, להיפך; התקציב שלהם הופך מ-50% מענק 50% הלוואה, ל-80% מענק, 20% הלוואה, שזה התקציב שאתה רואה.
מגלי והבה:
אתה עדיין לא עונה לי למה בהרשאה הזאת---
נח הקר:
60 מיליון בהרשאה הזאת הולכים לתקנה אחרת, שנקראת 80% מענק---
מגלי והבה:
איפה?
נח הקר:
בפיתוח תשתיות ביוב.
נח הקר:
זה סידור של התקציב.
נח הקר:
אם היית רואה את הרמה היותר נמוכה---
מגלי והבה:
אם אתה אומר פיתוח תשתיות ביוב והיית אומר סיוע ל...
מגלי והבה:
פה עשית הפרדה.
מגלי והבה:
כשאתה מחזיר את הכסף, אתה מחזיר לכללי.
נח הקר:
פה התכנית התקציבית נקראה 'סיוע למיעוטים', שם זה בתקנה תקציבית שנקראת 'סיוע לתאגידים חלשים'.
מגלי והבה:
אתה עכשיו לוקח ממנה 60 מיליון, כי שם, בכל יישובי המיעוטים אין בעיה של ביוב.
נח הקר:
לא נכון, זה רק ביוב.
נח הקר:
אני אסביר, כנראה לא הסברתי את עצמי נכון, כי המצב פה רק מיטיב עם אותם יישובי מיעוטים שהיו בתכנית של ה-50-50.
נח הקר:
אנחנו לוקחים את התכנית של ה-50-50 והופכים אותה ל-80-20.
מגלי והבה:
אתה יכול לשלוח לי רשימת היישובים ואיפה החלוקה?
משה גפני:
אנחנו נאשר את ההעברה ובתנאי שאתה מעביר את הרשימה לחבר הכנסת מגלי והבה.
משה גפני:
פנייה 378 אושרה.
משה גפני:
פנייה 396-397, משרד התרבות.
משה גפני:
מי ממשרד התרבות?
קריאה:
לא פה.
משה גפני:
398-399, רשויות מקומיות, מענקים להתיישבות צעירה.
לילי פיינטוך:
אנחנו מדברים על מענקים שחוזרים על עצמם כל שנה.
לילי פיינטוך:
מדובר על מועצות אזוריות ומועצות מקומיות.
לילי פיינטוך:
מדובר על רשויות קטנות, של 3,500  תושבים, שנמצאות מחוץ לקו הירוק ולא קיבלו מענק התיישבות צעירה לאזורי הגולן, הבקעה.
לילי פיינטוך:
זה נועד לפצות ישובים שאמורים לקבל סיוע מהסוכנות היהודית ולא מקבלים בגלל מיקומם.
לילי פיינטוך:
אנחנו מקצים את הכסף על פי קריטריונים ויש פה את הרשימה.
משה גפני:
הכל בגולן?
לילי פיינטוך:
זה גולן, קצרין, בקעת הירדן, מגילות, מעלה אפרים.
לילי פיינטוך:
הגולן ויהודה ושומרון.
אורי אריאל:
זה לא יהודה ושומרון.
אורי אריאל:
זה בקעה וגולן.
משה גפני:
למה דווקא היישובים האלה?
לילי פיינטוך:
בגלל שהסוכנות לא משתתפת בתקציבים.
משה גפני:
אין ישובים אחרים שהסוכנות לא משתתפת?
משה גפני:
למשל בית"ר עלית?
לילי פיינטוך:
לא לפי הקריטריון הזה.
אורי אריאל:
זה לא כולל ערים.
משה גפני:
היא אמרה קצרין.
אורי אריאל:
קצרין היא מועצה מקומית.
אורי אריאל:
זה הבקעה והגולן, ללא ערים.
חיים אורון:
איזה סעיף זה?
חיים אורון:
תתחילו מ---
משה גפני:
אתה עומד פה ומנהל שיחות ומפריע לנו, אנחנו בחופשה מרוכזת, ועכשיו נתחיל מחדש?
חיים אורון:
רגע, רגע.
חיים אורון:
מורידים מהרשויות המקומיות ומעבירים?
משה גפני:
כן, מורידים מתכניות ההבראה ומעבירים ל---
חיים אורון:
ומעבירים לרמת הגולן?
לילי פיינטוך:
אבל זה עניין של תזרים מזומנים, זה לא העברה בפועל, כי תכניות הבראה עובדות על פי תזרים מזומנים.
לילי פיינטוך:
יש הסכם גג וכל פעם שצריך כסף, מכניסים.
לילי פיינטוך:
זה השימוש שהם עושים בכסף.
לילי פיינטוך:
זה המקור ש---
אורי אריאל:
למה לא יותר?
אורי אריאל:
זאת השאלה.
חיים אורון:
ואם יש לי שימושים אחרים, גם ייקחו משם?
אורי אריאל:
למה לא מעבירים יותר כסף?
לילי פיינטוך:
זו החלטת האוצר.
לילי פיינטוך:
הוא מזרים שם.
לילי פיינטוך:
אלה הרזרבות---
פניה קירשנבאום:
למה לא ליותר ישובים?
משה גפני:
שאלתי, היא אומרת שזה על פי קריטריונים.
לילי פיינטוך:
יש הרשאה להתחייב בתכניות הבראה, יש גם תקציב מזומנים.
לילי פיינטוך:
תקציב המזומנים הוא על פי התשלום בפועל.
לילי פיינטוך:
אם יש מרווח, אז הוא מעביר משם.
לילי פיינטוך:
ברגע שאני אצטרך, הוא---
מגלי והבה:
פתרתם את כל הבעיות של היישובים השונים בארץ ואלה שכבר לא משלמים משכורות?
לילי פיינטוך:
אני אמרתי, יש הרשאה להתחייב.
מגלי והבה:
אני עונה לך.
מגלי והבה:
זו מדיניות משרד הפנים?
מגלי והבה:
לקחת כסף ולתת אותו לאלה שמבוססים וטוב להם, ואלה שאין להם לא לתת להם?
מגלי והבה:
מה לא?
לילי פיינטוך:
אני לא לוקחת את זה.
מגלי והבה:
אני אומר לך, אם ראשי הרשויות היו פה ושומעים מה שאתם עושים...
פניה קירשנבאום:
לא, אלה תכניות הבראה.
פניה קירשנבאום:
אלה לא מענקי איזון.
פניה קירשנבאום:
זה לא תקציב שוטף של הרשויות.
לילי פיינטוך:
אני לא נוגעת בתכניות הבראה.
לילי פיינטוך:
הרשאה להתחייב זה כסף שמיועד לתכניות הבראה.
לילי פיינטוך:
מזומן זה כסף שהוא מזרים לי כשאני צריכה לשלם.
לילי פיינטוך:
אם הוא שם לי שם קצת יותר מדי ואני עדיין לא צריכה לשלם לרשות מקומית, הוא יכול לנתב את זה למקום אחר.
מגלי והבה:
אבל למה למקומות האלה ולא ליישובים ש---
לילי פיינטוך:
זו החלטה של האוצר.
מגלי והבה:
החלטה של האוצר?
מגלי והבה:
על זה אני צועק.
פניה קירשנבאום:
אני רוצה לדעת אם משלמים ארנונה ביישובים שכבר מתים, ואני רוצה שחלק מהקריטריונים של התמיכה יהיה תשלומי ארנונה.
מגלי והבה:
משלמים ארנונה, הבעיה שיש ייעודי א' וייעודי ב' וייעודי ג' ויש כאלה שלא נספרים.
מגלי והבה:
אנחנו חיים את המציאות הזאת.
מגלי והבה:
לקחת את התקציב הזה...
מגלי והבה:
היא יודעת בדיוק על מה אני מדבר, נכון?
מגלי והבה:
כמה ישובים הולכים עכשיו לחגים, כשאין להם כסף לשלם?
לילי פיינטוך:
אני יודעת על מה אתה מדבר, אבל זה לא---
מגלי והבה:
זה לא זה?
לילי פיינטוך:
זה לא פוגע בתכניות ההבראה.
לילי פיינטוך:
יש הרשאה ויש---
אורי אריאל:
למה לא ליזום דיון על הרשויות שאין להן כסף?
אורי אריאל:
אדרבא, יהיה פה דיון---
חיים אורון:
אני מבין שפעם היה סידור, שאני נגדו, שכל שקל עולה 50% לחטיבה להתיישבות, 50% לקו הירוק, 50% מעבר לקו הירוק, ומה-50% 25% לרמה ו-25% ליהודה ושומרון.
חיים אורון:
למה פה פתאום לרמת הגולן 20 מיליון שקל לבד?
אורי אריאל:
לא לבד, אתה לא שמעת.
אורי אריאל:
היא אמרה שזה גם לבקעה.
לילי פיינטוך:
אני אמרתי את זה.
לילי פיינטוך:
עוד הפעם, זה מועצות אזוריות ומועצות מקומיות שמספר תושביהן פחות מ-3,500 תושבים.
חיים אורון:
כתוב בפנייה 'גולן'.
לילי פיינטוך:
ככה היא נקראת, כנראה, כי זו פנייה ותיקה, אבל בגדול בשנה קודמת ולפני שנתיים תוקצבו הרשויות גולן, קצרין, בקעת הירדן, מגילות, מעלה אפרים.
לילי פיינטוך:
יש לי פה את הרשימה ואין לי בעיה להשאיר אותה.
חיים אורון:
כמה כל אחד מקבל?
לילי פיינטוך:
תלוי בקריטריונים.
לילי פיינטוך:
יש פה כמה קריטריונים, זה תלוי במשקל הסוציו-אקונומי שלו, בכמות האוכלוסייה, במספר היישובים.
לילי פיינטוך:
אלה שלושת המשתנים וכל אחד מקבל את החלק היחסי.
חיים אורון:
מועצה אזורית בקריטריונים האלה שנמצאת בערבה, מקבלת גם?
לילי פיינטוך:
לא, כי היא לא נכללת מעבר לקו הירוק.
לילי פיינטוך:
מי למשל?
חיים אורון:
אני לא יודע מי למשל.
חיים אורון:
בהבדל מהם, אני שואל שאלה בלי שיש לי כתובת מסומנת מראש.
חיים אורון:
אם יש מועצה אזורית שיש לה חתך סוציו-אקונומי זהה לחמשת האלה, גם היא תקבל?
פניה קירשנבאום:
אבל היא אומרת שזה לרשויות מעבר לקו הירוק.
חיים אורון:
תאמיני לי שאני מבין.
לילי פיינטוך:
היא מקבלת את הפיצוי מהסוכנות.
חיים אורון:
מאיזה סוכנות היא מקבלת פיצוי?
חיים אורון:
תפסיקו לבלבל לנו את הראש.
חיים אורון:
גב' פיינטוך, את לא הכתובת.
חיים אורון:
את יודעת בדיוק.
חיים אורון:
הסיפור עם הסוכנות כבר מזמן מת, כבר לא בטוח שהיא קיימת.
חיים אורון:
רק פה אף אחד לא עשה---
משה גפני:
חבר הכנסת אורון, סיימת את השאלות?
משה גפני:
אז תשאל.
חיים אורון:
אני בפגרה.
משה גפני:
חבר הכנסת אורון, ברור.
משה גפני:
חבר הכנסת אורי אריאל.
אורי אריאל:
בקצרה מאוד, כי אפשר לעבור להצבעה, אני חושב.
אורי אריאל:
חבר הכנסת אורון, אתה מכיר את זה, מי שהמציא את ההתיישבות הצעירה זה חיים רמון ואחרים, אחרי הסכמי אוסלו, כי היתה פגיעה בהתיישבות, כולל פגיעה כספית, במובן של הארכת קווי נסיעות וכל הדברים הללו.
אורי אריאל:
זו לא המצאה שהתחילה היום.
אורי אריאל:
כפי שציינה גב' לילי פיינטוך, זה הרבה שנים וזה רק מעבר לקו הירוק.
אורי אריאל:
לכן השאלה על הערבה, אם אתה מעביר את הערבה מעבר לקו הירוק, אז הם יהיו כלולים, ואם אתה משאיר אותם בתוך מדינת ישראל, הם אכן לא כלולים.
אורי אריאל:
אתה יודע את התשובות, אבל אני עוזר לך בכל זאת.
אורי אריאל:
זה עבר לפני שנה, בהתנגדותך, וזה יעבור השנה בהתנגדותך וזה בסדר, יש חלוקת עבודה.
חיים אורון:
אני גם יודע איך שזה עבר.
אורי אריאל:
הרב גפני, אנחנו רוצים בכל זאת להתקדם, אם אפשר.
משה גפני:
סיימת?
אורי אריאל:
אני סיימתי מזמן.
משה גפני:
רבותיי, מי בעד אישור הפניות?
חיים אורון:
לא עבר.
פניה קירשנבאום:
מה זה?
פניה קירשנבאום:
נעשה הצבעה חוזרת.
משה גפני:
הפניות אושרו.
משה גפני:
פניות 398-399 אושרו.
משה גפני:
אני עובר לפניות 400 עד 402.
לילי פיינטוך:
זה כסף שמיועד לאיגוד ערים כנרת.
לילי פיינטוך:
מדובר על הגדלת תקציב שחלקה היא בהרשאה וחלקה במזומן.
לילי פיינטוך:
רוב ההגדלה נובעת מזה שאיגוד ערים כנרת הולך להיכנס לפיתוח לפי תכנית מתאר 13, פיתוח החופים.
לילי פיינטוך:
יש שלב א', שלב ב', הוא הולך לעשות את כל תחום התכנון בסביבה עד טבריה.
לילי פיינטוך:
מעבר לזה, יש פה כסף מתקציב פיתוח לפיתוח חוף חוקוק.
משה גפני:
שאלות?
משה גפני:
פניות 400 עד 402 אושרו.
משה גפני:
פנייה 403.
יעקב שנייר:
האוצר לא מגיע, אני אייצג את שניהם.
יעקב שנייר:
בכל מקרה מדובר פה במזומנים, לא בהרשאות חדשות.
יעקב שנייר:
העברה בין תקציבים כאשר יש פה כמה דברים עיקריים, אחד זה תשלומים למינהל מקרקעי ישראל, שזה קירות התמך בגולף, יש את אישורי הסכמי העתקה והגדלה של 4 מיליון מפוני גני טל.
יעקב שנייר:
מכיוון שמצאו שם אתר ארכיאולוגי, היו חפירות גישוש, חפירות שהמטרה היא הצלה וכיסוי לדורות, מה שנקרא, ותקצוב מוסד ציבורי, זה תלמוד התורה של עצמונה בשומריה, שביחד עם בית הספר זה 7 מיליון.
משה גפני:
למה צריך תקצוב מיוחד?
יעקב שנייר:
כי זה אושר בוועדה מיוחדת ועכשיו האוצר מסיט מתקציב לתקציב, מהרזרבה.
משה גפני:
אבל למה הוא לא יכול להיות מתוקצב על ידי משרד החינוך?
יעקב שנייר:
כיוון שזו עמותה פרטית ולא בית ספר של משרד החינוך, וזה במסגרת העברה למוסדות.
חיים אורון:
אל תשאל יותר שאלות, לך קדימה.
משה גפני:
לא, זה מעניין אותי.
משה גפני:
אני בעד, אני רק רוצה לדעת למה.
אורי אריאל:
היא פעלה בעבר לא במשרד החינוך, אלא כעמותה נפרדת.
משה גפני:
היא לא קיבלה תקצוב מהמדינה?
משה גפני:
קיבלה תקצוב מהמדינה?
אורי אריאל:
זה הבינוי.
יעקב שנייר:
זה לא הפעלה שוטפת.
אורי אריאל:
היו לה נכסים וכיתות שהיא בנתה מעצמה---
משה גפני:
למה משרד החינוך לא בונה?
משה גפני:
הוא צריך לבנות.
משה גפני:
אם צריך, אז צריך.
אורי אריאל:
שם הוא לא בנה להם.
משה גפני:
פנייה 403 אושרה.
משה גפני:
פנייה 404.
סיון ינקוביץ:
הפנייה נועדה לשינויים פנימיים בתקציב התמיכות בחקלאות, בין היתר לתקצוב של מיליון ₪ עבור מרכזי הפיתוח והמחקר האזוריים, על  פי החלטת ממשלה 1417 מפברואר 2010.
משה גפני:
פנייה 404 אושרה.
משה גפני:
פנייה 405 ו-406.
לילי פיינטוך:
אני מייצגת את התקציבן שלנו שהוא במילואים.
לילי פיינטוך:
בגדול אלה שינויים פנימיים של המשרד, למעט העברה של סכום של 2740, שזה העברה מתקציב 06 לתקציב רשות ההגירה.
לילי פיינטוך:
זה סיכום בין הגופים.
משה גפני:
מאיפה לוקחים את הכסף?
לילי פיינטוך:
מתקציב 06, תקציב משרד הפנים לרשות ההגירה.
משה גפני:
מה רוצים לעשות ברשות ההגירה שלא עשו עד היום?
לילי פיינטוך:
אני מודה שאין לי את התשובה הזו.
לילי פיינטוך:
אולי זה כתוב בהסבר?
משה גפני:
לתקצב את רשות ההגירה.
משה גפני:
אנחנו נאשר את זה, אני אבקש שמשרד הפנים יעביר לוועדה למה הכסף הזה מיועד.
משה גפני:
מי בעד הפניות?
משה גפני:
מי נגדן?
משה גפני:
פניות 405 ו-406 אושרו.
משה גפני:
407.
סיון ינקוביץ:
שוב משרד החקלאות.
סיון ינקוביץ:
הפנייה נועדה לתקצב 11 מיליון הגדלה של הכנסות בשירותים הווטרינריים בהתאם להכנסות בפועל, בעיקר בגלל גידול של מספר חיסונים שנעשים וגם מעט שינויים קטנים פנימיים בתקציב המשרד.
משה גפני:
מי נגדה?
משה גפני:
פנייה 407 אושרה.
משה גפני:
408, תחבורה.
דולב:
הפנייה הזו נועדה לבצע שינויים פנימיים בתקציב ההוצאה של חברת כביש חוצה ישראל וכמו כן למתן הרשאה להתחייב לצורך הסדרי תשלום עם קבלנים בגין תביעות.
משה גפני:
הפנייה אושרה     פנייה 408 אושרה.
משה גפני:
פנייה 409.
דולב:
גם תחבורה.
דולב:
מדובר בתקצוב של העברה מכבישים עירוניים לתכניות אב, ניהול תחבורה ומחקרים, 8.7 מיליון שקל להקמה והחזקה של מערכת ענבר של הרמזורים ועוד 1.2 לעבודה מול מכון התקנים, על סטנדרטים של בטיחות בעיקר.
משה גפני:
פנייה 409 אושרה.
משה גפני:
410.
משה גפני:
משרד התעשייה, המסחר והתחבורה.
משה גפני:
100 מיליון שקל?
אלון מסר:
כן, הפנייה נועדה לתקצב הרשאה להתחייב, לא מזומן, למדען הראשי במשרד התעשייה, המסחר והתעסוקה.
משה גפני:
לא, רק שנייה.
משה גפני:
זה על אינטל?
אלון מסר:
לא, זה מסלול חדש של משרד התעשייה, המסחר והתעסוקה, בהתאם להחלטת ממשלה.
משה גפני:
מה ההחלטה לגבי אינטל?
אלון מסר:
אני לא יודע לגבי אינטל, זה מסלול נפרד מאינטל.
אלון מסר:
מסלול להקמת מרכזי מחקר ופיתוח לתעשייה הפיננסית העולמית.
אלון מסר:
זה בהתאם להחלטת ממשלה 1989 שהתקבלה ב-15---
משה גפני:
לא, אני רוצה מישהו ממשרד התעשייה, המסחר והתעסוקה שיסביר.
משה גפני:
אני לא הולך לאשר 100 מיליון---
אלון מסר:
אני אשמח להסביר לגבי המסלול, זה לא קשור לאינטל.
משה גפני:
אתה רוצה שנעביר 100 מיליון שקל ככה, על מסלול חדש, כשוועדת הכספים לא יודעת מה זה?
אלון מסר:
המסלול בעצם מיועד להקמת מרכזי מחקר ופיתוח לתעשייה הפיננסית הבין לאומית.
אלון מסר:
המסלול מוקם בהתאם להחלטת ממשלה, כמו שציינתי.
אלון מסר:
תקציב ההרשאה להתחייב, לא מזומנים.
אלון מסר:
תקציב מזומנים, במידה ויידרשו, יהיו בהצעת התקציב 2011-2012.
אלון מסר:
כרגע מדובר בתקציב הרשאה להתחייב כדי שהוועדה תוכל להתכנס ולדון במידה ויהיה---
משה גפני:
כדי שהוועדה תוכל להתכנס צריך לאשר 100 מיליון שקל??
אלון מסר:
כי התקציב הוא על פני חמש שנים, המסלול לחמש שנים ומכיוון שהוועדה צריכה לאשר עקרונית את ההפעלה לחמש שנים, כי יש התחייבות של החברות הרב לאומיות להעסקת עובדים לחמש שנים, סך כל התקציב של המסלול הוא 100 מיליון שקל לחמש שנים, לא לשנה אחת.
משה גפני:
נאשר 100 מיליון שקל על מסלול חדש שאנחנו לא יודעים מה זה?
אורי אריאל:
אני רוצה לשאול שאלה אחרת לנושא הזה, ברשותך.
אורי אריאל:
היא קשורה למסחר ותעשייה, אולי הוא יודע לענות.
אורי אריאל:
היה פרסום ונאמר לי גם במשרד התעשייה, המסחר והתעסוקה שיש התארגנות למצב של אי הגעת עובדים פלשתינים.
אורי אריאל:
אתה יכול להגיד משהו על זה?
אלון מסר:
אני לא יכול להגיד לגבי זה, אני אשמח להרחיב לגבי המסלול.
אלון מסר:
הממשלה קיבלה החלטה לגבי החשיבות---
משה גפני:
הממשלה קיבלה החלטה?
משה גפני:
לא רלוונטי מבחינתנו, אנחנו צריכים הסבר להחלטת הממשלה.
אלון מסר:
אז אני אסביר שוב.
משה גפני:
אני רוצה להבין, אנחנו צריכים לאשר 100 מיליון שקל---
פניה קירשנבאום:
אני גם רוצה להוסיף.
פניה קירשנבאום:
אני מכירה את משרד התעשייה, המסחר והתעסוקה והם עובדים לפי קריטריונים מאוד ברורים.